ครม.จ่าย180ล.ให้พาณิชย์จัดธงฟ้า ช่วย ปชช.
โพสต์ทูเดย์ -ครม.อนุมัติงบ 180 ล้านบาท ให้ พาณิชย์จัดทำโครงการธงฟ้าราคาประหยัด ช่วยเหลือค่าครองชีพประชาชน
12 ม.ค. 2553

โพสต์ทูเดย์ -ครม.อนุมัติงบ 180 ล้านบาท ให้ พาณิชย์จัดทำโครงการธงฟ้าราคาประหยัด ช่วยเหลือค่าครองชีพประชาชน 
นางพรทิวา นาคาศัย รมช.พาณิชย์กล่าวว่า  คณะรัฐมนตรีได้อนุมัติงบประมาณจำนวน 180 ล้านบาท ให้กระทรวงพาณิชย์นำไปใช้ในการดำเนินโครงการธงฟ้าราคาประหยัด เพื่อช่วยเหลือเรื่องค่าครองชีพให้กับประชาชน รวมถึงการดำเนินโครงการฟาร์มเอาท์เล็ท เพื่อเป็นจุดจำหน่ายสินค้าของเกษตรกร
พร้อมกับอนุมัติแผนระบายแป้งมันสำปะหลังในสต็อกรัฐบาลจำนวน 1.5 แสนตัน โดยกำหนดให้ส่งออกไปยังประเทศจีนในรูปแบบรัฐต่อรัฐ(จีทูจี) ในราคาตันละ 10,350 บาท
ส่วนกรณียกเลิกสัญญาโครงการเช่าไซโลจากภาคเอกชนนั้น นางพรทิวา กล่าวว่า ได้สั่งการให้องค์การคลังสินค้า(อคส.) ไปดำเนินการแล้วตั้งแต่วันที่ 4 ม.ค.ที่ผ่านมา เนื่องจากมีความไม่ชอบมาพากลในการดำเนินโครงการดังกล่าว และคาดว่าช่วงบ่ายวันนี้จะมีการหารือเรื่องดังกล่าวกับประธานกรรมการ อคส.